Document ID: 32007R0259

UREDBA KOMISIJE (ES) št. 259/2007
z dne 9. marca 2007
o spremembah Uredbe (ES) št. 2805/95 o določitvi izvoznih nadomestil v vinskem sektorju
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti drugega pododstavka člena 63(3) in člena 64(5) Uredbe,
ob upoštevanju naslednjega:
(1)
V skladu s členom 63(1) Uredbe (ES) št. 1493/1999, da bi omogočili izvoz proizvodov, naštetih v členu 1(2)(a) in (b) navedene uredbe, na podlagi cen, ki v mednarodni trgovini veljajo za te proizvode, in v okviru omejitev, ki izhajajo iz sporazumov, sklenjenih v skladu s členom 300 Pogodbe, se lahko razlika med temi cenami in cenami v Skupnosti izravna z izvoznim nadomestilom.
(2)
Lahko se določijo izvozna nadomestila, ki bodo zmanjšala konkurenčno razliko med izvozom Skupnosti in tretjih držav. Skupnost izvaža v nekatere bližnje namembne kraje in tretje države, ki izdelke iz Skupnosti obravnavajo ugodnejše, in je zato v posebno ugodnem konkurenčnem položaju. Zato je treba izvozna nadomestila za navedene namembne kraje ukiniti.
(3)
Uredba Komisije (ES) št. 2805/95 (2) se bo zaradi tega posledično spreminjala.
(4)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Priloga k Uredbi (ES) št. 2805/95 se nadomesti s Prilogo k tej uredbi.
Člen 2
Ta uredba začne veljati 16. marca 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. marca 2007

Labels: 3
17
6